# data[].attributes.body
1. Nor Aishah binti Addenan (2018226732)
2. Fariesha Adzlieza binti Addanan  (2018401132)
3. Azmiera Aliah Syuhada binti Zairulhisham (2018223348)

Kod Program: LG2434Ai
Disediakan untuk : Ustaz Mohd Solahuddin bin Shahruddin

# data[].attributes.body
Menurut Kamus Dewan Bahasa edisi ke-4, tipologi didefinisikan sebagai kajian tentang tipa iaitu model, jenis, golongan dan sebagainya atau tentang pertalian antara tipa serta sifat atau perwatakan yg terdapat pada setiap tipo. Tipologi berasal dari Tipo yang bermaksud pengelompokan dan Logos yang bermaksud ilmu. Jadi tipologi adalah pengetahuan yang berusaha menggolongkan atau mengelompokkan manusia atas dasar faktor-faktor tertentu, misalnya sifat fizik, pengaruh dominan, nilai-nilai budaya, dan sebagainya. Secara umum, tipologi adalah pengklasifikasian sesuatu objek berdasarkan sifat tertentu yang terkait dengan objek. Tipologi adalah ilmu yang mempelajari tentang kelompok berdasarkan tipe atau jenis. Tipologi merupakan satu bidang kajian yang mengelompokkan objek dengan ciri khas struktur formal yang sama dan kesamaan sifat adalah berdasarkan kedalaman jenis-jenis tertentu dengan cara menilai elemen-elemen yang mempengaruhi jenis tersebut.

Spesifikasinya, tipologi adalah ilmu watak tentang bahagian manusia dalam golongan-golongan menurut sifat masing-masing. Oleh itu, definisi tipologi merupakan sebuah konsep yang menceritakan sebuah kelompok objek atas dasar kesamaan karakter bentuk-bentuk dasarnya.

Selain itu, tipologi juga dapat diertikan sebagai sebuah tindakan berfikir dalam rangka pengelompokan, yaitu kelompok dari objek yang dicirikan dari struktur formal yang sama, sehingga tipologi dikatakan sebagai kajian tentang pengelompokan objek sebagai model melalui kesaman struktur.

Perkataan ilmu sebagaimana yang terdapat dalam al-Quran dapat diberikan dengan berbagai maksud dan makna. Dari sini ilmu dapat diberikan dengan dua pengertian iaitu pengertian daripada segi bahasa dan daripada segi pengertian istilah. Ilmu menurut pengertian bahasa membawa erti seperti, Al-Ru’yah  iaitu lihat dan perhati, Al-‘Ilm Bi al-Syai’, iaitu mengetahui tentang sesuatu dan Al-Izn iaitu kebenaran dan keizinan. Seterusnya, ilmu menurut istilah bermaksud mendapat sesuatu atau pengetahuan tentang sesuatu yang belum diketahui melalui cara pembelajaran.

Sumber : https://seputarpengertian.blogspot.com/2018/12/pengertian-tipologi.html

# data[].attributes.headline
Ciri-ciri Penuntut Ilmu yang Digalakkan dalam Islam

# data[].attributes.subject
Ciri-ciri Penuntut Ilmu yang Digalakkan dalam Islam

# data[].attributes.headline
Jenis-jenis Kelompok Penuntut Ilmu yang Disebut dalam al-Quran

# data[].attributes.subject
Jenis-jenis Kelompok Penuntut Ilmu yang Disebut dalam al-Quran

# data[].attributes.body
Jenis-jenis kelompok penuntut ilmu yang disebut dalam al-Quran antaranya ialah orang berilmu akan diangkar darjatnya. Allah SWT berfirman:

"...Niscaya Allah akan meninggikan orang-orang yang beriman di antaramu dan orang-orang yang diberi ilmu pengetahuan beberapa derajat..." (QS. Al-Mujadilah [58]: 11). Dan Allah SWT berfirman:"Dan mereka berkata: "Sekiranya kami mendengarkan atau memikirkan (peringatan itu) niscaya tidaklah kami termasuk penghuni-penghuni neraka yang menyala-nyala". (QS. Al-Mulk : 10).

Allah SWT sudah memberikan banyak kenikmatan. Jika kita tidak gunakan dengan baik, maka kita akan menjadi salah satu orang yang merugi. Seperti tercantum dalam surat Al-Mulk ayat 10.

Jenis kelompok yang kedua ialah orang yang berilmu takut kepada Allah SWT. Dalam surat Fatir ayat 28, Allah SWT berfirman:

"Dan demikian pula diantara manusia, makhluk bergerak yang bernyawa, dan haiwan-haiwan ternak ada yang bermacam-macam warnanya dan jenisnya. Di antara hamba-hamba Allah yang takut kepada-Nya hanyalah para ulama. Sungguh, Allah Maha Perkasa, Maha Pengampun.”

Ayat ini menjelaskan tentang, dengan ilmu, seseorang akan lebih memahami bagaimana kehidupan ini diciptakan dan mendalami pengetahuan tentang kuasa Allah SWT sebagai sang maha pencipta. Orang berilmu akan takut melakukan hal-hal yang mengandung dosa kerana ia memiliki pengetahuan akan kekuasaan dan juga kebesaran Allah SWT.

Jenis kelompok yang ketiga ialah orang yang berilmu akan diberi kebaikan dunia dan akhirat. Dalam surat Al-Baqarah [2]: 269, Allah SWT berfirman:

"Allah menganugerahkan al hikmah (kefahaman yang dalam tentang Al Quran dan As Sunnah) kepada siapa yang dikehendaki-Nya. Dan barangsiapa yang dianugerahi hikmah, ia benar-benar telah dianugerahi karunia yang banyak. Dan hanya orang-orang yang berakallah yang dapat mengambil pelajaran (dari firman Allah)."

Jenis kelompok yang keempat pula ialah orang yang berilmu dimudahkan jalannya ke syurga. Dalam sebuah hadis tentang keutamaan ilmu pengetahuan dalam Islam, Rasulullah SAW bersabda :

"Siapa yang menempuh jalan untuk mencari ilmu, maka Allah akan mudahkan baginya jalan menuju surga." (HR. Muslim, no. 2699).

Kelompok yang kelima ialah orang berilmu memiliki pahala yang kekal. Ilmu akan kekal dan bermanfaat bagi pemiliknya walaupun ia telah meninggal. Disebutkan dalam sebuah hadis tentang keutamaan ilmu dalam Islam. Dari Abu Hurairah radhiyallahu'anhu, ia berkata kepada Rasullullah shallallahu'alaihi wa sallam:

"Jika seseorang meninggal dunia, maka terputuslah amalannya kecuali tiga perkara (yaitu): sedekah jariyah, ilmu yang dimanfaatkan, atau do'a anak yang soleh" (HR. Muslim no. 1631)

# data[].attributes.headline
Isu Semasa Mengenai Tipologi Menuntut Ilmu

# data[].attributes.subject
Isu Semasa Mengenai Tipologi Menuntut Ilmu

# data[].attributes.body
Tiada Pegangan dalam Menuntut Ilmu

# data[].attributes.attachment_link.readable_text
Oleh : Ustaz Raja Ahmad Mukhlis Krisis dalam Lapangan Ilmu-ilmu Agama
Perkembangan ilmu pengetahuan adalah suatu perkara yang sangat memberi manfaat dalam sesebuah masyarakat. Kemudahan dalam mendapatkan sumber maklumat pada zaman ini membawa kepada suatu "penguasaan" terhadap maklumat dengan lebih cepat.

Kalau dahulu, para ulama' perlu menyalin karangan para ulama' terdahulu daripada para pewaris karangan-karangan tersebut, lalu hanya boleh menyebarkannya setelah mendapat ijazah bil riwayah, namun hari ini, seorang manusia yang tidak pernah mengenal perbezaan antara Fi'il dengan Fa'il pun sudah memiliki Kutub Sittah di almari buku atau di dalam komputernya.

Dalam perkembangan ini juga, muncul sebahagian orang-orang awam yang mula tertarik dengan membaca buku-buku yang membahaskan tentang permasalahan-permasalah khilafiyyah (para ulama' berselisih pendapat mengenainya) lalu tertarik dengan sikap menyalahkan pendapat ulama' lain dalam buku-buku tersebut, lalu mereka juga menyemarakkan sikap menyalahkan pendapat para ulama' lain dengan penuh kejahilan dan semangat merasakan diri lebih tahu berbanding ulama' lain.

Ketika mereka ditanya tentang asas mereka menolak pendapat ulama' yang tidak sehaluan dengan pendapat mereka, maka antara jawapan yang sering mereka dendangkan adalah: "pendapat ini tiada dalil" atau "ia suatu yang bid'ah" dan sebagainya.

Alangkah baiknya mereka yang jahil ini fahami ciri-ciri utama dalam Syariah Islamiyyah itu sendiri yang mana kebanyakan dalil dalam pelbagai masalah hanyalah melibatkan Qat'iyyah At-Thubut dan Qat'iyyah Ad-Dilalah. Jika kedudukan dalil dalam pelbagai masalah pun tidak muktamad, bagaimana pula cara para ulama' memahaminya, adakah sesuatu yang muktamad? Seseorang yang menyangka bahawasanya dalam lapangan Syari'ah Islamiyyah, hanya ada satu pendapat sahaja yang betul dalam banyak permasalahan, maka dia telah jahil dalam kerangka asas Syariah Islamiyyah itu sendiri.

Cubalah mereka merujuk kitab Bidayah Al-Mujtahid wa Nihayah Al-Muqtasid karangan Imam Ibn Rusyd, bagaimana beliau menjelaskan pendapat setiap mazhab dalam banyak permasalahan lalu menjelaskan sebab perselisihan para ulama' dalam sesuatu masalah tersebut. Maka, pasti mereka akan dapati, antara punca utama mereka (para ulama') berselisih pendapat dalam sesuatu masalah adalah kerana:

Sebahagian ulama' menguatkan sesuatu dalil (hadith dan sebagainya) sedangkan sebahagian ulama' lain melemahkan kedudukan dalil tersebut. Maka, setiap golongan mengikut cara menilai kedudukan sesuatu dalil tersebut tanpa perlu menyalahkan penilaian golongan yang lain.

Sebahagian ulama' memahami sesuatu dalil yang sama secara berbeza dengan sebahagian ulama' lain terhadap dalil itu juga. Maka, kadang-kadang, berdasarkan dalil yang sama dan penilaian kedudukan dalil yang sama, para ulama' juga saling berselisihan dalam memahami dalil tersebut kerana kebanyakan dali ldalam lapangan Syariah bersifat Zhonni Ad-Dilalah (maksudnya tidak muktamad).
Penguasaan Informasi dan Maklumat, bukan Penguasaan Ilmu
Ledakan maklumat (information explosion) dalam bidang ilmu keduniaan mungkin tidak menggundang banyak masalah yang besar. Namun, dalam bidang ilmu agama, ia adalah suatu malapetaka terutamanya apabila orang-orang awam yang tidak mempelajari ilmu agama daripada asas, terus membahaskan ilmu agama peringkat tinggi kerana pernah membaca sebuah buku membahaskan ilmu tersebut walaupun melalui buku-buku versi terjemahan.

Ia umpama seorang budak tadika yang tidak pernah mengenal perbahasan tambah, tolak, darab dan bahagi dalam ilmu Matematik, namun, kerana pernah membaca satu buku tentang algebra, maka dia cuba membahaskannya berdasarkan "persepsi"nya terhadap ilmu itu, bukan berdasarkan kefahaman sebenar. Begitulah perihal seorang manusia yang tidak pernah mempelajari Ilmu Nahu dan ilmu Balaghah, tetapi cuba membahaskan masalah nas-nas mutasyabihat dalam Al-Qur'an hanya kerana pernah membaca buku-buku yang membahaskan masalah tersebut.

Kita lebih melihat krisis kemunculan golongan yang belajar ilmu (terutamanya ilmu agama) melalui jalan pintas (short cut), tidak mengikut turutan dan peringkat ilmu tersebut dalam tradisi ulama' Islam yang asal, sehingga hilang gambaran umum tentang ilmu-ilmu agama secara bersepadu.

Golongan yang belajar ilmu agama tidak mengikut peringkat-peringkat ilmu yang disusun dalam tradisi pembelajaran Islami oleh para ulama' akan menjadi suatu golongan yang "bercakap tetapi tidak tahu apa yang dicakapkan oleh dirinya sendiri". Dalam masalah nas-nas mutasyabihat misalnya, jika yadd Allah itu difahami secara kiasan dengan maksud qudrah Allah (kuasa Allah), maka mereka akan mencela kefahaman tersebut kerana ianya suatu ta'wil.

Tetapi, ketika mereka sendiri memahami ma'iyyah Allah (kebersamaan Allah) dengan makhluk secara kiasan iaitu dengan ilmu Allah s.w.t., bukan dengan zatNya, maka mereka tidak mencela kefahaman tersebut kerana mereka tidak menganggap ianya sebagai ta'wil tetapi tafsir. Padahal, apa yang mereka lakukan, iaitu memahami lafaz ma'iyyah dengan maksud kebersamaan ilmu itu adalah merujuk kepada makna kiasan, seperti memahami yadd dengan makna qudrah juga, yang berasaskan makna kiasan, dalam bahasa Arab. Akhirnya, mereka mencela ta'wil dalam nas-nas mutasyabihat tetapi mereka juga melakukan ta'wil dalam sesetangah nas namun tidak mahu mengaku apa yang mereka lakukan sebagai ta'wil. Na'uzubillah...

Lebih malang lagi, mereka memahami Ta'wil (memahami suatu lafaz dengan makna lain daripada makna zahir dari sudut bahasa) secara mutlak sebagai sebahagian daripada Ta'thil (menafikan terus sifat Allah). Tidakkah mereka belajar ilmu Balaghah, di mana ada bab Majazi, atau perumpamaan, yang mana sesuatu lafaz boleh difahami dengan makna kiasan. Sejak bila kiasan itu adalah menafikan terus sesuatu lafaz tersebut? Inilah masalah orang yang menguasai ilmu tanpa mengikut peringkat-peringkat ilmu. Apa yang mereka kuasai bukan ilmu, tetapi sekadar maklumat yang terpisah-pisah.

Ketika mereka mengetengahkan suatu pendapat yang berbeza dengan pendapat para ulama' tempatan, mereka menyeru ke arah keterbukaan. Namun, dalam masa yang sama, mereka jugalah golongan yang menghukum sebahagian pendapat para ulama' yang tidak selari dengan pegangan mereka sebagai suatu bid'ah, syirik dan sebagainya yang mencerminkan kesempitan dan kejumudan fikiran yang tidak memahami keluasan pada masalah khilafiyyah. Mereka menganggap, dengan mengetengahkan penolakan terhadap masalah-masalah khilafiyyah (hanya kerana menganggap masalah khilafiyyah tersebut suatu yang tidak muktabar), sudah menjadikan dirinya sebagai seorang mujaddid. Seolah-olah, mujaddid itu tugasnya hanya mengkritik sahaja, tanpa memberi sumbangan yang membangunkan masyarakat dan mencari jalan perpaduan sesama umat Islam.

Semua ini dan banyak lagi kepincangan ilmiah, berlaku disebabkan seseorang itu jauh daripada tradisi pembelajaran Islami yang asli warisan As-Salaf As-Sholeh dan As-Sawad Al-A'zhom. Samada disebabkan tidak melalui pembelajaran secara bertalaqqi kepada para ulama' muktabar, atau banyak berguru dengan buku-buku berbanding berguru dengan para ulama' yang mempunyai sanad ilmu yang bersambung kepada para ulama' zaman-berzaman.

Dari sinilah, kita dapati para ulama' Salaf mencela mereka yang banyak berguru dengan buku tetapi jarang bertalaqqi dengan para ulama' muktabar dan membaca sesebuah kitab secara mendalam dan terperinci dengan bimbingan para ulama' muktabar. Apatah lagi, zaman sekarang ini, ramai yang sudah merasakan dirinya boleh menandingi ulama'-ulama' lain hanya kerana telah membaca banyak buku-buku agama (walaupun versi terjemahan), banyak membaca artikel-artikel agama, banyak berbahas dalam forum-forum di internet dan sebagainya. Lalu, mereka cenderung mengkritik kefahaman umum majoriti ulama' Islam dan merasakan mereka lebih memahami salaf berbanding para ulama' khalaf yang dianggap menyalahi salaf. Padahal, majoriti ulama' khalaflah sebenarnya yang meneruskan manhaj umum kefahaman ulama' As-Salaf As-Sholeh dalm tradisi keilmuan Islam sebelum kemunculan pengaku salafi.

Imam As-Syafi'e r.a. berkata:

من تفقه من بطون الكتب ضيع الأحكامMaksudnya: "Sesiapa yang mendalami ilmu agama hanya dengan buku-buku, maka dia akan mensia-siakan hukum-hakam (kefahaman)"

[Tazkirah Ar-Rawi wa As-Sami'e: 1/38]
Budaya "Belajar Tanpa Guru" Melahirkan Golongan Berguru yang kepada Guru yang "Belajar Tanpa Berguru"
Ada juga orang yang mendakwa, dia belajar dengan guru yang diyakini ilmu mereka. Namun, dia mungkin tidak tahu, apa yang diajar oleh gurunya adalah salah kerana gurunya sendiri tidak mempunyai guru dalam bidang ilmu agama. Kalaupun gurunya berguru dengan guru, kemungkinan, guru kepada gurunya itu pula tidak berguru dalam bidang ilmu agama. Apa yang penting, silsilah perguruan atau pembelajaran itu terus bersambung kepada para ulama' salaf ataupun tidak. Kalau kefahaman yang cuba diketengahkan pun bercanggah dengan pegangan usul As-Sawad Al-A'zhom (majoriti ulama' Islam sejak zaman berzaman), maka jelaslah mereka samada tidak mewarisi ilmu dan kefahaman secara baik ataupun tidak mempunyai sanad ilmu sama sekali (atau sanad ilmu terhenti kepada individu tertentu).

Oleh kerana itulah, budaya "belajar tanpa guru" ini mencetuskan bahaya besar dalam masyarakat Islam khususnya buat jangka masa panjang.Seseorang pelopor fahaman pinggiran mungkin mengasaskan fahamannya yang syaz kerana tidak belajar ilmu agama daripada para ulama', malah para gurunya sendiri berlepas tangan daripadanya. Namun, generasi setelahnya belajar ilmu agama daripada pelopor fahaman tersebut yang tidak mempunyai latar belakang "berguru", merasakan mereka mempelajari agama dengan cara yang betul kerana berguru. Namun, musibahnya tetap sama kerana di hujung sanad perguruan mereka, pelopornya sendiri tidak mengambil ilmu daripada para ulama' bahkan bersikap mengkritik para ulama' di zamannya.

Kepincangan dan keterasingan inilah yang mewujudkan sebuah golongan yang mempunyai rujukan sumber ilmu agama yang sangat terbatas. Dalam bidang aqidah misalnya, dalam ribuan senarai para ulama' sejak zaman salaf, daripada kitab Al-Fiqh Al-Akbar karangan Imam Abu Hanifah (w: 150 H), Aqidah Tahawiyyah karangan Imam At-Tahawi, Al-Luma' karangan Imam Al-Asy'ari (w: 324 H), At-Tauhid karangan Imam Al-Maturidi (w: 333 H), Mujarrad Maqalat Al-Asy'ari karangan Imam Ibn Furak, Al-Asma' wa As-Sifat karangan Imam Al-Baihaqi, As-Syamil karangan Imamul Haramain Al-Juwaini, Al-Iqtisad fi Al-I'tiqad karangan Imam Al-Ghazali (w: 505 H) dan ramai lagi, namun mereka hanya membataskan kepada dua atau tiga tokoh yang hidup antara kurun ketujuh sehingga kurun ke-11 Hijrah.

Golongan ini hanya merujuk Turath Islami yang lain pada perkara yang mereka senangi sahaja. Mereka membaca karangan Imam As-Suyuti dalam masalah hadith namun menolak sudut kesufian yang turut menjadi pegangan Imam As-Suyuti r.a.. Mereka membaca karangan Imam Ibn Hajar Al-Asqollani r.a. dalam bidang hadith, namun mengkritik beliau dalam masalah aqidah sehingga tergamak menulis buku seperti "Al-Mukholafat Al-Aqdiyyah li Ibn Hajar" (Percanggahan Dari Sudut Aqidah bagi Ibn Hajar) karangan Ali bin Abdil Aziz As-Syabl, "Akhto' Al-Aqidah fi Fath Al-Bari" (Kesalahan-kesalahan Aqidah dalam kitab Fath Al-Bari) dan sebagainya.

Kita boleh lihat misalnya, Abdul Rahman bin Hasan Aal Sheikh berkata dalam Ad-Durar As-Saniyyah [12/5] bahawasanya Al-Hafiz (Ibn Hajar) mempunyai kesalahan dalam masalah iman sebagaimana para ulama' Al-Asya'irah menyalahi apa yang dizahirkan oleh Imam Al-Bukhari r.a.. Bukan sekadar Al-Hafiz Imam Ibn Hajar r.a., bahkan Imam An-Nawawi r.a. turut dinilai sebagai mempunyai aqidah yang menyalahi aqidah Ahlus-Sunnah wal Jamaah di sisi golongan ini [rujuk Bayan Aqidah Ahl As-Sunnah wal Jamaah].

Mereka yang terlalu kerdil berbanding lautan ilmu ulama' yang mensyarahkan Sahih Al-Bukhari dan Sahih Muslim berani mentohmah kedua-dua tokoh besar ini (malah ramai lagi tokoh-tokoh ulama' yang lain) hanya kerana mereka adalah para ulama' Al-Asya'irah. Benarlah kata-kata Dr. Yusuf Al-Qaradhawi ketika membahaskan tentang golongan ini dengan berkata:

"...Tidak sejahtera daripada (kritikan) mereka seseorangpun termasuklah para ulama' seperti Imam An-Nawawi, Al-Hafiz Ibn Hajar dan selain daripada mereka, begitu jugalah tokoh-tokoh semasa seperti Hasan Al-Banna, Sayyid Qutb, Al-Maududi, Muhammad Al-Ghazali, Fahmi Huwaidi, Muhammad Ammarah, Yusuf Al-Qaradhawi dan sebagainya, yang tidak mengikut manhaj Imam Ibn Taimiyyah dan Imam Ibn Al-Qayyim".

[Rujuk kitab Ummatuna Bain Al-Qarnain: 74]

Bagaimanakah boleh muncul kepincangan sebegini dalam tradisi keilmuan Islam, melainkan apabila mereka merasakan diri mereka lebih memahami As-Salaf berbanding majoriti ulama' Islam zaman berzaman terutamanyan golongan Al-Asya'irah dan Al-Maturidiyyah. Jika mereka menilai para ulama' Al-Asya'irah sebagai tidak beraqidah dengan aqidah Ahlus-Sunnah, maka hampir kebanyakan Turath Islami tidak boleh dirujuk kerana ditulis oleh mereka yang tidak beraqidah dengan aqidah Ahlus-Sunnah.

Ketika sebahagian ulama' mengatakan, Ibn Taimiyyah dan Ibn Qayyim Al-Jauziyyah mempunyai kesalahan dari sudut aqidah, maka mereka (golongan ini) terlalu marah dan mengatakan ianya suatu tohmahan yang tidak benar. Bagi mereka, tidak mungkin kedua-dua tokoh itu mempunyai kesalahan aqidah berdasarkan penguasaan ilmu mereka dan kehebatan karangan mereka.

Namun, ketika para ulama' Al-Asya'irah yang memiliki penguasaan ilmu mereka (secara individu atau secara berkumpulan) lebih tinggi daripada kedua-dua tokoh itu (Ibn Qayyim dan Ibn Taimiyyah) dan, karangan-karangan mereka (ulama' Al-Asya'irah) samada secara individu atau secara keseluruhan lebih hebat berbanding karangan-karangan kedua-dua tokoh itu, namun apabila aqidah mereka (Al-Asya'irah) dipertikaikan, maka mereka akan katakan, biasalah, para ulama' juga tidak terlepas daripada kesalahan.

Bayangkan, dua tiga individu tersebut tidak mungkin terdedah kepada kesalahan tetapi ribuan ulama' (iaitulah Al-Asya'irah) terdedah kepada mempunyai kesalahan dalam aqidah sedangkan ribuan ulama' inilah yang banyak mengembangkan ilmu-ilmu agama sebelum kemunculan golongan pengaku salafi. Akhirnya, golongan ini membuat kesimpulan bahawa, antara tempoh masa antara selepas zaman salaf sehingga kemunculan golongan pengaku salafi, tidak ada ulama' yang tidak mempunyai kesalahan dalam aqidah melainkan segelintir sahaja. Dalam tempoh masa tersebut, mereka seolah-olah mendakwa, Allah s.w.t. memilih ramai ulama' untuk berkhidmat menjaga ilmu-ilmu agama dari kalangan mereka yang mempunyai kesalahan aqidah kerana mereka (ramai ulama') adalah Al-Asya'irah.

Krisis bidang ilmu agama ini dapat dibendung dengan memperkasakan usaha mengetengahkan manhaj sebenar pembelajaran ilmu-ilmu agama amalan para ulama' muktabar sejak zaman berzaman melalui sistem talaqqi dengan sanad keilmuan yang jelas. Maka, kepincangan demi kepincangan yang melanda dalam bidang ilmu agama secara khusus antaranya disebabkan oleh kurangnya kepekaan para penuntut ilmu dalam mencari para guru yang benar-benar mempunyai sanad keilmuan yang bersambung kepada para ulama' salaf lalu bersambung kepada Rasulullah shollallahu 'alaihi wasallam. Mudah-mudahan para penuntut ilmu berhati-hati dalam mencari majlis-majlis ilmu dan menjauhi kefahaman yang syaz dalam bidang ilmu dan kefahaman agama ini.

Wallahu a'lam
Sumber : http://www.facebook.com/notes/raja-ahmad-mukhlis/krisis-dalam-lapangan-ilmu-ilmu-agama-suatu-pemerhatian-ringkas/205765026117350

# data[].attributes.attachment_link.description
Oleh : Ustaz Raja Ahmad Mukhlis Krisis dalam Lapangan Ilmu-ilmu Agama Perkembangan ilmu pengetahuan adalah suatu perkara yang sangat memberi manfaat dalam sesebuah masyarakat. Kemudahan dalam mendapatkan sumber maklumat pada zaman ini membawa kepada suatu "penguasaan" terhadap maklumat dengan lebih cepat.

# data[].attributes.headline
Isu Semasa Mengenai Tipologi Menuntut Ilmu

# data[].attributes.subject
Isu Semasa Mengenai Tipologi Menuntut Ilmu

# data[].attributes.body
Jihad Menuntut Ilmu

# data[].attributes.attachment_link.readable_text
Surah At Taubah: Ayat 122 & 123
? Firman Allah SWT serta terjemahannya:

وَمَا كَانَ الْمُؤْمِنُونَ لِيَنفِرُوا كَافَّةً ۚ فَلَوْلَا نَفَرَ مِن كُلِّ فِرْقَةٍ مِّنْهُمْ طَائِفَةٌ لِّيَتَفَقَّهُوا فِي الدِّينِ وَلِيُنذِرُوا قَوْمَهُمْ إِذَا رَجَعُوا إِلَيْهِمْ لَعَلَّهُمْ يَحْذَرُونَ (١٢٢)

Dan tidak sepatutnya bagi orang yang beriman itu pergi semuanya (ke medan perang). Mengapa tidak pergi daripada setiap golongan di kalangan mereka beberapa orang untuk mendalami ilmu agama dan supaya mereka dapat memberi peringatan kepada kaumnya (yang keluar berjuang) apabila orang itu kembali. Mudah-mudahan mereka itu dapat menjaga diri mereka.

يَا أَيُّهَا الَّذِينَ آمَنُوا قَاتِلُوا الَّذِينَ يَلُونَكُم مِّنَ الْكُفَّارِ وَلْيَجِدُوا فِيكُمْ غِلْظَةً ۚ وَاعْلَمُوا أَنَّ اللَّهَ مَعَ الْمُتَّقِينَ - (١٢٣)
Wahai orang yang beriman! Perangilah orang kafir yang berada di sekitar kamu itu dan biarlah mereka merasai sikap ketegasan daripada kamu dan ketahuilah bahawa Allah bersama orang yang bertakwa.
? Tafsir ringkas

1. Di dalam ayat ini Allah menjelaskan tentang kepentingan menuntut ilmu berserta kewajipan jihad. Namun dalam keadaan tertentu tidaklah semuanya diperintahkan pergi berjihad kerana sebahagian dari mereka dipertanggungjawabkan untuk memperdalami agama atau tafaqquh fiddin.

2. Tafaqquh fiddin bermaksud mendalami dan mempelajari ilmu pengetahuan yang menyeru manusia kepada al-haq (kebenaran) dan tujuannya adalah bermatlamat untuk melahirkan mukminin yang dapat memperingati kaumnya setelah mereka pulang dari menuntut ilmu kelak. Golongan ilmuan yang faqih fiddin ini dapat membimbing para pejuang agama Allah kepada agama yang sebenar. Seterusnya memberi amaran kepada mereka tentang bahaya sifat jahil dan hendaklah menjauhkan perkara-perkara maksiat kepada Allah Taala.

3. Diriwayatkan oleh Ibn Abi Hatim daripada Abdullah bin Abidullah bin Amir berkata: "Orang-orang Islam diberi galakkan supaya berjihad, apabila Rasulullah SAW menghantar bala tentera ke medan perang mereka akan keluar beramai-ramai. Pada masa yang sama mereka meninggalkan Nabi SAW di Madinah dengan beberapa orang sahaja. Lalu ayat itu di turunkan.

4. Seterusnya, Allah SWT memerintahkan kepada orang-orang mukmin untuk memerangi orang-orang kafir secara bertahap, mulai dari yang paling dekat jangkauannya dengan negara Islam. Iaitu memerangi kaum kafir yang paling hampir dengan tempat mereka dan seterusnya yang paling hampir selepas daripada itu. Yang dekat itu lebih berhak dan lebih utama sebelum menyerang tempat yang jauh. Inilah suatu siasah peperangan yang diajar oleh Allah Taala kepada kita.

5. Ayat ini juga memberi dasar bahawa siasah peperangan itu ialah orang-orang kafir dapat merasai sikap pejuang-pejuang tentera Islam yang mempunyai prinsip yang tegas, jiwa dan semangat yang kental, gagah perkasa, penuh kesabaran dan sebagainya ketika berperang. Ini adalah fitrah dan adat peperangan serta maslahah peperangan.

? Pengajaran

1. Kewajipan menuntut ilmu juga penting disamping keluar ke medan jihad. Tidak seharusnya mementingkan kepada berjuang semata-mata dan meninggalkan tuntutan menuntut ilmu pengetahuan. Ini kerana golongan yang berilmu berkewajipan menyampaikan ilmu yang berkait dengan hukum hakam dan sebagainya kepada golongan yang keluar berjihad apabila mereka pulang.

2. Kita hendaklah tidak mengambil mudah dalam urusan menuntut ilmu kerana ia juga adalah sebahagian daripada jihad.

3. Pejuang Islam mesti mempunyai ilmu agama dan ilmu kemahiran yang lain kerana inilah alat utama untuk mendirikan agama dan membangun negara yang sejahtera.

4. Namun jangan pula setelah berilmu, memiliki sijil-sijil sarjana dan berjawatan tinggi, mereka meninggalkan jihad dan dakwah, tidak melakukan amar makruf dan nahi mungkar, kerana tenggelam dengan dunia kerjayanya serta lebih mengutamakan kehendak untuk berehat, bermewah, mengumpul harta, menjaga status atau hanya ingin memuaskan hati anak dan isteri sahaja.

5. Ketika diberi peluang untuk menuntut ilmu, berusahalah mendalami ilmu pengetahuan sehingga benar-benar profesional dan sentiasa meluruskan niat belajar demi untuk menyumbang kebaikan kepada agama dan masyarakat.

6. Orang Islam dituntut supaya berpendirian jelas dan bersifat tegas terhadap orang kafir sehinggakan orang kafir mengiktiraf dan akur bahawa orang Islam memang tegas dan berpegang teguh dengan prinsip, terutamanya dalam kancah pertembungan untuk meletakkan Islam dan syariat Allah di tempat tertinggi. Di luar medan ini orang Islam mestilah lembut dan mesra dengan mereka dan berdakwah kepada mereka dengan hikmah dan bijaksana.

? Rujukan:
Tafsir Ibn Kathir

Disusun oleh: Lajnah Dakwah DMPM dengan kerjasama Ameerah Dan Lajnah Dakwah DMPK Gombak
11 Ramadhan 1439H / 27 Mei 2018

# data[].attributes.attachment_link.title
Tadabbur Ramadhan : Hukum Jihad dan Menuntut Ilmu - Berita Parti Islam Se Malaysia (PAS)

# data[].attributes.attachment_link.description
Ramadhan Tadabbur Ramadhan : Siri 11/1439H Surah At Taubah: Ayat 122 & 123 ? Firman Allah SWT serta terjemahannya: وَمَا كَانَ الْمُؤْمِنُونَ لِيَنفِرُوا كَافَّةً ۚ فَلَوْلَا نَفَرَ مِن كُلِّ فِرْقَةٍ مِّنْهُمْ طَائِفَةٌ لِّيَتَفَقَّهُوا فِي الدِّينِ وَلِيُنذِرُوا قَوْمَهُمْ إِذَا رَجَعُوا إِلَيْهِمْ لَعَلَّهُمْ يَحْذَرُونَ (١٢٢) Dan tidak sepatutnya bagi orang yang beriman itu pergi semuanya (ke medan ...

# data[].attributes.headline
Isu Semasa Mengenai Tipologi Menuntut Ilmu

# data[].attributes.subject
Isu Semasa Mengenai Tipologi Menuntut Ilmu

# data[].attributes.body
Memisahkan Agama dengan Sains

# data[].attributes.attachment_link.readable_text
A dakah agama dan sains terpisah?

A tau perlukah kedua-duanya dipisahkan, seperti yang dilakukan oleh Barat?

Debat mengenai hal tersebut dan hujah masing-masing kumpulan tentang keserasian ataupun pertentangan sains dan agama tidak kunjung padam sejak berabad lalu. Mutakhir pertentangan pendapat ini menjadi lebih akut. Dua tahun lalu kedengaran bising-bising dari kalangan tertentu terhadap sebuah buku teks untuk mata pelajaran sains terbitan Dewan Bahasa dan Pustaka yang direncana mahu digunakan pada 2009. Kemarahan mereka berpunca dari ayat ` all living things are created by God`. Marah-marah dan lambungan suara menjadi lebih nyaring, lalu terpancutlah kata-kata kesat yang berbunyi: ` relegion has no place in the teaching of science`. Kesannya satu mesyuarat khas diadakan oleh pihak DBP untuk mengkaji semula isi kandungan buku tersebut. Sehingga kini saya tidak tahu apa pendirian DBP dan apa pula keputusan yang diambil terhadap isu tersebut. Semuanya sudah dibungkus kesepian.

B arat sudah lama memisahkan `sains dan agama`. Kononnya sains adalah empiris dan boleh disukat dan dikira, sedangkan `agama', tidak. Ada juga kalangan intelektual songsang yang berpendapat agama-agama samawi juga pembohongan, dan bikinan manusia belaka. Komunisme juga pernah melabelkan agama sebagai candu yang mengkhayalkan.

J usteru, haruskah kita menuruti jejak langkah mereka, dan bertandak mengikuti nafiri nihilis yang mereka tiupkan?

Y ang bising-bising ini siapa sebenarnya? Adakah dengan mengatakan `bahawa semua yang bernyawa adalah ciptaaan Tuhan itu bercanggah dengan sains? Dan apa pula alasannya?

S udah pastilah saya cuba mendekati masalah ini dengan sudut pandangan seorang Islam. Dalam pada masa yang sama tentulah pengarang-pengarang yang mengemukakan manuskrip cadangan kepada DBP untuk teks pengajaran sains telah mengambil kira kedudukan Islam sebagai agama rasmi di negara ini. Ia selaras dengan roh Perlembagaan Persekutuan, dan tidak merupakan tokok-tambah kepada klausa-klausa uang sedia ada. Barangkali ada tangan-tangan hitam yang menyembunyikan belati di dalam gelap dengan tujuan melemahkan keluhuran perlembagaan.

S esungguhnya al-Qur'an menyebut dengan jelas peranan matematik dan sains lewat Surah al-Qamar, ayat 49, yang berbunyi:

"Sesungguhnya Kami menciptakan segala sesuatu menurut ukuran."

Ujilah, dan tunjukkanlah ayat mana dan surah mana di dalam al-Qur'an yang bertentangan dan tidak serasi dengan sains. Al-Qur'an memperjelas fenomena-fenomena sains dan fizik, jauh sebelum sebarang penemuan mengenainya berlaku di Barat. Sorotilah ` The Bible, al-Qur'an and Science` karya Maurice Bucaille dan karya-karya Harun Yahaya untuk menghayati kebenaran yang diungkapkan oleh al- Qur'an. Kalau benar begitu, dan kalau jelas fenomena-fenomena alam dapat dihuraikan oleh al- Qur'an, termasuk kejadian manusia itu sendiri [ Surah al Mu'minuun: 12 - 14 ], yang boleh diuji menerusi sains hayat dan dibuktikan pula oleh perubatan moden, apa pula yang silapnya dengan ` all living things are created by God`.

Al-Qur'an menerusi ayat-ayat [ 12 - 14] menghuraikan 7 tahap kejadian manusia; dari `sulalah min tiin`(rangkaian tanah asal) hinggalah kepada ` khalaqan akhar` (makhluk yang asing). Di mana sains hayat dan perubatan moden dengan bantuan peralatan yang canggih baru saja menemui tahap-tahap tersebut, al-Qur'an sudah memperjelas semuanya 1429 tahun lalu.

N ah, apakah agama tidak mampu menghuraikan sains? Malahan ia ternyata `lebih sains dari sains`!

Setiap segala sesuatu di alam semesta, yakni kosmos dan mikro-kosmos harus dikaitkan dengan konsep `alam semesta yang dicipta` ( created universe). Jadi kalau ada konsep `alam semesta yang dicipta`, tentulah ada pula `yang menciptanya`. Si tukang perabot tentulah perlu berada di luar meja untuk menukang sebuah meja. Mana mungkin beliau membikin meja tersebut sekiranya berada di dalam meja! Analogi ini boleh saja diangkat untuk memperjelas peranan Pencipta alam semesta. Sains, fizik dan segala macam ilmu tidak lebih, hanyalah sekadar manifestasi kuasa serta kebesaran ` God`.

Penulis-penulis di sepanjang zaman telah menggunakan landasan-landasan tasauf, esoterik, fenomenologi, Jalal-Jamal atau Yin Yang untuk memperlihatkan hubungan yang tidak terpisah di antara sains dan agama. Saya juga turut berusaha memperjelas alam semesta ciptaan-Nya menerusi al-Qur'an dengan menggunakan pendekatan `nilai dan anti-nilai` serta interpolasi, dan keserasan (congruence) modulo 9, lewat karya saya ` The Profound Truth: Understanding Perfection` dan versi Bahasa Melayu ` Kebenaran Mutlak: Memahami Kesempurnaan`.

Saya cuba memperkenalkan beberapa pendekatan, metodologi, teori serta persamaan-persamaan ( equations) seperti:

Gt (Ghoz Transformation)

Kunci Panca Ilahiah (Divine Interlocking Device (DID))

Model Equilibrium (GEM)

Penghuraian Konsep Titik Paling Padat (Densest Point), dan

Teori Laluan Ilahiah (Divine Routing)

D engan menggunakan konsep, teori serta persamaan-persamaan di atas, saya cuba memperjelas beberapa isu kontroversi dalam masayarakat Islam di negara ini maupun di luar negara. Isu-isu tersebut adalah pluralisme, anti-Hadis dan Kod 19.

Fahaman-fahaman ini adalah ibarat anai-anai yang perlahan-perlahan sedang meruntuhkan `aqidah Islam.

S ayangnya hingga sekarang masih ramai yang berkeras mahu memisahkan sains dan agama. Sekali lagi, siapakah mereka ini? Barangkali ada agenda tertentu di sebalik bising-bising dan marah-marah mereka. Tariklah nafas seketika dan lihatlah di sekeliling kita. Islam sedang dicabar dan dimomok dari segenap penjuru.

P endekatan orientalis sedang meresap ke dalam kotak fikir cendekiawan dan inteligentsia Islam. Kelompok dan sel-sel yang menganutinya di negara ini seakan membiak tanpa sekatan. Ada pula oraganisasi berselelindung di sebalik label Islam lalu menyambut pemikiran sedemikian secara membuta tuli. Mereka didokongi oleh para intelektual Islam dan kebanyakannya berbangsa Melayu. Mereka menentang apa saja yang ada hubung kait dengan al-Qur'an, hatta hukum-hakam agama Islam sendiri. Semuanya mereka pakaikan kayu sukat dan baju budaya sekularisme totok Barat. Saya khuatir Islam yang mereka promosikan hanya tersangkut pada slogan dan nama organisasi sahaja, sedangkan hakikatnya mereka sudah murtad. Ilmu bukanlah kekuatan intelektual untuk meneroka semata-mata, tetapi adalah hidayah Allah kepada manusia untuk mentadabur, mengenal erti dan mencari makna.

K alau tanya saya, jawabnya mudah - jangan pedulikan mereka. Biarkan mereka terjun dengan labu-labu! Realitinya, sains dan agama memang tidak pernah dan tidak mungkin terpisah dari al-Qur'an.

Catatan: Malim Ghozali PK

# data[].attributes.attachment_link.description
A dakah agama dan sains terpisah? A tau perlukah kedua-duanya dipisahkan, seperti yang dilakukan oleh Barat? Debat mengenai hal tersebut dan hujah masing-masing kumpulan tentang keserasian ataupun pertentangan sains dan agama tidak kunjung padam sejak berabad lalu. Mutakhir pertentangan pendapat ini menjadi lebih akut.

# data[].attributes.body
Memisahkan Agama dengan Sains

# data[].attributes.attachment_link.readable_text
KUALA LUMPUR: Kekuatan akal dan rasional mampu menjadikan manusia memahami alam, menyelesaikan masalah dan mencetuskan kemajuan untuk membina kehidupan sejahtera.

Guru Maahad Tahfiz Sains Muttaqin (MASDAR), Changlun, Zolkifli Awang, berkata bagaimana hebat pun berfikir, manusia tidak mungkin dapat menyelesaikan semua masalah dalam kehidupan.

"Permasalahan kehidupan akan terungkai dengan berpandukan al-Quran, kerana kitab itu adalah manual yang menepati fitrah kehidupan manusia.

"Namun, kandungannya perlu diperjelaskan kepada manusia secara praktik melalui cara kehidupan dan akhlak Rasulullah SAW, kerana akhlak Baginda sendiri disifatkan sebagai al-Quran," katanya.

Beliau berkata demikian pada Perbincangan Meja Bulat Mengintegrasikan Agama dan Sains dalam Kurikulum Pendidikan di Institut Kefahaman Islam Malaysia (IKIM) di Kuala Lumpur, baru-baru ini.

Zolkifli berkata, pemikiran manusia sangat terhad dan tidak mampu menjangkau kejadian masa depan dengan tepat, hingga perlu dibimbing dengan ilmu bersifat tauhidik.

Katanya, jika pemikiran manusia tidak dibimbing, ia boleh melahirkan perlakuan bercanggah dengan fitrah kemanusiaan, sekali gus membawa kerosakan akhlak dan kemusnahan kehidupan.

Firman Allah SWT: "Bacalah, dan Tuhanmu Yang Maha Pemurah. Yang mengajar manusia melalui pena dan tulisan. Ia mengajarkan manusia apa yang tidak diketahuinya. Ingatlah! Sesungguhnya jenis manusia tetap melampaui batas. Dengan sebab ia melihat dirinya sudah cukup apa yang dihajatinya." (Surah al-Alaq ayat 3-7)

"Beberapa ayat lain turut menyebut pelbagai kerosakan dan bencana di daratan serta lautan berpunca atau dilakukan tangan manusia," katanya.

Zolkifli berkata, penerapan pemikiran saintifik dan konsep tauhidik atau sains berteraskan tauhid dan ketuhanan, menjadikan ilmu sains dipelajari atau dipraktik tanpa memisahkannya dengan konsep ketuhanan.

Katanya, ia berbeza fahaman sains diwarisi Barat yang hanya mengaitkan sesuatu kejadian sebagai hukum alam dan menafikan kewujudan Tuhan.

"Dalam al-Quran, manusia sering diingatkan langit, bumi, siang, malam dan segala dalam alam ini adalah ciptaan Tuhan.

"Dalam sains tauhidik, segala perbincangan alam dan fenomena adalah ciptaan Tuhan. Pendidikan sains dan biologi misalnya, menjadikan fakta sains dalam al-Quran membuktikan kewujudan Tuhan dan kebenaran al-Quran yang dibawa Rasulullah SAW," katanya.

Firman Allah SWT: "Katakanlah: Mengembaralah kamu di muka bumi dan lihatlah bagaimana Allah memulakan ciptaan makhluk dari asal jadinya; kemudian Allah akan mencipta suatu ciptaan baharu pada hari Akhirat, Sesungguhnya Allah Maha Kuasa atas tiap-tiap sesuatu." (Surah al-Ankabuut ayat 20)

Zolkifli berkata, banyak ayat al-Quran menyentuh kepentingan berfikir secara saintifik ke atas fitrah kejadian dan penciptaan.

"Buku Quranic Science menyenaraikan 27 cabang ilmu sains yang disentuh al-Quran seperti astronomi, geologi, fizik, zoologi dan botani, sekali gus menunjukkan relevan sains dalam agama.

"Al-Quran juga membimbing dan menggalakkan malah mencabar manusia menggunakan akal untuk meneroka dan mengkaji alam ini," katanya.

Beliau berkata, pengenalan konsep sains tauhidik secara tidak langsung meletakkan falsafah sains moden ke landasan betul, seterusnya dapat mengekang fahaman atheisme, sekularisme dan materialisme.

"Sains dibawa Barat boleh dianggap ketinggalan zaman dan tiada roh kerana fahaman itu hanya mampu menjawab sebahagian persoalan tetapi tidak mampu menjawab sepenuhnya.

"Mengintegrasi sains dan agama melalui sains tauhidik dengan memperkenalkan serta menggalakkan sains berteraskan tauhid dilakukan dengan mengambil kira dimensi material, kemanusiaan dan kedudukannya sebagai hamba dan khalifah Allah SWT," katanya.

Zolkifli berkata, sekiranya tauhidiyah dan ubudiyah kurang diberi penghayatan dalam sistem pendidikan, kualiti pemikiran dan kerohanian generasi masa depan akan terjejas.

"Imam al-Ghazali mengibaratkan hubungan kecerdasan akal dengan ketuhanan sebagai penglihatan dan ketuhanan. Mata tidak mungkin dapat melihat sesuatu benda jika benda itu tidak mengeluarkan cahaya.

"Mengikut kajian, Inteligent Quotient (IQ) hanya dapat membantu 20 peratus kejayaan manusia, manakala Emotional Quotient (EQ) lebih besar sumbangannya kepada kecemerlangan manusia.

"Bagaimanapun, Spiritual Quotient (SQ) lebih unggul dalam membentuk insan kamil yang cemerlang dunia dan akhirat.

"Umat Islam perlu mempelopori kajian membuktikan konsep ubidiyyah dan pemikiran tauhidik dapat menjulang kecemerlangan manusia ke tahap paling mulia," katanya.

Tambah Zolkifli, pemikiran tauhidik perlu diberi perhatian dan bukan sekadar penambahbaikan bagi menerapkan akhlak dan sahsiah, sebaliknya dijadikan teras sistem pendidikan di sekolah.

Katanya, sistem pendidikan akan melahirkan modal insan berkualiti dan mempunyai nilai jati diri tinggi, berintegriti serta berakhlak mulia yang layak menjadi khalifah.

Firman Allah SWT: "Wahai Daud, sesungguhnya kami jadikan kamu khalifah di bumi, maka jalankan hukum antara manusia dengan benar dan janganlah kamu menurut nafsumu, kerana ia akan menyesatkan kamu daripada jalan Allah. Sesungguhnya orang sesat dari jalan Allah, akan beroleh azab berat pada hari hitungan amal, disebabkan mereka melupakan jalan Allah itu." (Surah Shod ayat 26)

# data[].attributes.attachment_link.keywords[]
'perbincangan meja bulat mengintegrasikan agama dan sains'

# data[].attributes.attachment_link.title
Gunakan sains, akal dibimbing wahyu selesaikan masalah

# data[].attributes.attachment_link.description
KUALA LUMPUR: Kekuatan akal dan rasional mampu menjadikan manusia memahami alam, menyelesaikan masalah dan mencetuskan kemajuan untuk membina kehidupan sejahtera. Guru Maahad Tahfiz Sains Muttaqin (MASDAR), Changlun, Zolkifli Awang, berkata bagaimana hebat pun berfikir, manusia tidak mungkin dapat menyelesaikan semua masalah dalam kehidupan.